Η χρήση ενεργειακών ποτών σε αθλούμενους του νομού Θεσσαλονίκης. Επιδημιολογικά χαρακτηριστικά, βαθμός ενημέρωσης και επιπτώσεις στην υγεία
Creators: name: Νικητίδης, Νικόλαος Ορέστη
Publisher: name: Aristotle University of Thessaloniki
Year: 2018
Subjects: Ενεργειακά Ποτά
Αθλητής
Ανεπιθύμητες Ενέργειες
Energy Drinks
Athlete
Side Effects

description: Τα ενεργειακά ποτά αποτελούν συμπληρώματα διατροφής, που την τελευταία δεκαετία γνωρίζουν μεγάλη διάδοση παγκοσμίως. Καταναλώνονται κυρίως από τους νέους για σωματική και διανοητική διέγερση. Δυστυχώς, η αλόγιστη χρήση τους συνοδεύεται από ανεπιθύμητες ενέργειες με συνέπειες, το φάσμα των οποίων εκτείνεται από άνευ σημασίας έως βαριά νόσηση και θάνατο. Σκοπός της παρούσας μελέτης ήταν να αναδειχτεί το μέγεθος της κατανάλωσης σε αθλούμενους, οι ανεπιθύμητες ενέργειες που εμφανίζουν καθώς και οι απόψεις τους σχετικά με τη χρήση των ενεργειακών ποτών. Για να αναδειχτούν τα ανωτέρω διανεμήθηκε σε υγιείς αθλητές του νομού Θεσσαλονίκης ανώνυμο ερωτηματολόγιο με ερωτήσεις κλειστού τύπου. Καταφαίνεται από τα αποτελέσματα ότι η κατανάλωση ενεργειακών ποτών από τους συστηματικά αθλούμενους ήταν στο επίπεδο του ενός στους τρείς (34,7%). Ενώ οι συμμετέχοντες πιστεύουν πως γνωρίζουν για τα ενεργειακά ποτά, στην πραγματικότητα αυτό δεν ισχύει. Οι περισσότεροι υποστηρίζουν ότι θα πρέπει να υπάρξει καλύτερη ενημέρωση του κοινού (96,6%) και περισσότερες πληροφορίες διατροφικής ετικέτας (94,8%). Οι ανεπιθύμητες ενέργειες της συχνής χρήσης ενεργειακών ποτών είναι υπαρκτές με συνηθέστερες την αϋπνία (21%), την ταχυκαρδία (14,6%) και την υπερδιέγερση (9%). Συμπερασματικά, υφίσταται σημαντική κατανάλωση ενεργειακών ποτών από τους συστηματικά αθλούμενους και αναφέρονται ανεπιθύμητες ενέργειες. Επομένως, κρίνεται απαραίτητη η παρέμβαση ιδίως στους νέους, ώστε να ενημερωθούν σωστά, για να αποφευχθούν δυσάρεστες συνέπειες.
description: Energy drinks are food supplements, which have been widely spread throughout the world over the last decade. They are mainly consumed by young people for physical and mental stimulation. Unfortunately, their use is accompanied by undesirable effects with consequences ranging from no significant to severe disease and death. This study attempts to illustrate the magnitude of consumption among athletes, the adverse effects they may cause, and the views on the disposal of energy drinks. In order to demonstrate the above, anonymous questionnaire with closed-type questions was distributed to healthy athletes in the prefecture of Thessaloniki. The results of the study indicated that one in three athletes (34.7%) consume energy drinks. It is clear from the results that while the participants believe that they know info about energy drinks, in fact this is not the case. Most believe that there should be better public awareness and more nutrition label information. The side effects of excessive consumption exist and the most common are insomnia (21%), tachycardia (14.6%) and over-stimulation (9%). In conclusion, there is a high intake of energy drinks from athletes and there are side effects. It is therefore necessary to interfere, in particular, with young people so that they can be properly informed in order to avoid unpleasant consequences.